PATVIRTINTA

Studijų programų *Specialioji pedagogika ir logopedija* komiteto

posėdyje 2021-10-15, protokolo Nr. (2.1 E) 850000-KT-169

VILNIAUS UNIVERSITETO ŠIAULIŲ AKADEMIJA

EDUKOLOGIJOS INSTITUTAS

**Bakalauro studijų programos 6121MX042 *Specialioji pedagogika ir logopedija***

**ir magistro studijų programos 6211MX030 *Specialioji pedagogika***

**baigiamųjų darbų rengimo, gynimo ir vertinimo reKOMENDACIJOS**

*1 skyrius*. **Bendrosios nuostatos**

1. Baigiamųjų darbų (toliau – BD) rengimo, gynimo, vertinimo rekomendacijos (toliau – Rekomendacijos) nustato pirmosios pakopos (pedagogikos studijų baigiamojo darbo, toliau – PSBD, bakalauro baigiamojo darbo, toliau – BBD, ir antrosios pakopos (magistro baigiamojo darbo, toliau – MBD) studijų baigiamųjų darbų rengimo, gynimo ir vertinimo tvarką, kuri taikoma bakalauro studijų programos *Specialioji pedagogika ir logopedija* ir magistro studijų programos *Specialioji pedagogika* studentams, rengiantiems ir ginantiems baigiamuosius darbus; baigiamųjų darbų vadovams, recenzentams ir vertinimo komisijos nariams.
2. Šios Rekomendacijos parengtos vadovaujantis dokumentais: [*Vilniaus universiteto studijuojančiųjų rašto darbų rengimo, gynimo ir kaupimo nuostatai*](https://www.vu.lt/site_files/SD/Studentams/st._reglamentuojantys_dok/VU_Rastodarbu_nuostatai_2018-01-29.pdf);[*Rašto darbų administravimo Vilniaus universiteto studijų informacinėje sistemoje tvarkos aprašas*](https://www.vu.lt/site_files/SD/Studentams/st._reglamentuojantys_dok/Rasto_darbu_administravimo_VUSIS_aprasas_2017-11-21.pdf); [*Vilniaus universiteto Šiaulių akademijos rašto darbų* *rengimo ir gynimo tvarka*](https://www.sa.vu.lt/external/sa/files/2021_05_12_Rasto_darb%C5%B3_rengimo_ir_gynimo_tvarka.pdf).
3. Rekomendacijose vartojamos sąvokos:
   1. *Baigiamasis darbas*– pirmosios ir / ar antrosios pakopos studijose studijuojančiojo savarankiškai atliktas, universitetinių studijų reikalavimus atitinkantis rašto darbas, rodantis studento gebėjimą savarankiškai spręsti tyrimo uždavinius, taikyti tyrimo metodus, pasirinkti mokslinę literatūrą ir ja naudotis (analizuoti, interpretuoti ir pan.), pateikti savo išvadas (privaloma) ir rekomendacijas (pageidaujama), taip pat rodantis gebėjimą taisyklinga kalba, tiksliai ir aiškiai aprašyti tyrimą.
   2. *Bakalauro baigiamasis darbas* – pirmosios pakopos studijų programos pabaigoje savarankiškai rengiamas mokslinio tiriamojo arba projektinio pobūdžio bakalauro laipsnį suteikiantis 15 kreditų apimties (400 val.) kvalifikacinis darbas, kuriuo studentas įrodo mokslinio tyrimo gebėjimus: formuluoti BBD temą; planuoti mokslinį tyrimą (formuluoti problemą ir pagrįsti jos mokslinio tyrimo aktualumą; formuluoti tyrimo objektą, tikslą, uždavinius, pasirinkti adekvačią tyrimo metodiką); analizuoti teorines ir praktines pasirinktos tyrimo srities aktualijas; atlikti empirinį tyrimą, taikyti mokslinio tyrimo duomenų analizės metodus; interpretuoti gautus empirinius duomenis; parengti tyrimo išvadas, argumentuotai diskutuoti ir ginti BBD, remiantis atlikto tyrimo duomenimis. Sėkmingai baigusiam bakalauro studijų programą *Specialioji pedagogika ir logopedija* ir apgynusiam BBD studentui suteikiamas *ugdymo mokslų bakalauro* laipsnis.
   3. *Magistro baigiamasis darbas* – antrosios pakopos studijų programos pabaigoje savarankiškai rengiamas mokslinio tiriamojo arba projektinio pobūdžio magistro laipsnį suteikiantis 30 kreditų apimties (800 val.) kvalifikacinis darbas, kuriuo studentas įrodo mokslinio tyrimo gebėjimus: analizuoti ir interpretuoti Lietuvos ir užsienio mokslinę literatūrą, kritiškai vertinti teorines ir praktines pasirinktos tyrimo srities aktualijas; atskleisti naujausias tiriamos ugdymo mokslo srities tendencijas; pasirinkti tiriamą problemą atitinkančią tyrimo metodologiją ir strategiją; savarankiškai organizuoti ir atlikti tyrimą, laikydamiesi tyrimo metodologijos ir etikos principų; moksliškai analizuoti ugdymo reiškinius, taikydami kiekybinius statistinės analizės ir/ar kokybinius duomenų analizės metodus; sisteminti tyrimo duomenis ir interpretuoti tyrimo rezultatus; lyginti gautus duomenis ir susieti su kitų mokslinių tyrimų duomenimis; formuluoti argumentuotas išvadas. Sėkmingai baigusiam magistro studijų programą *Specialioji*

*pedagogika* ir apgynusiam MBD studentui suteikiamas *ugdymo mokslų magistro* laipsnis.

* 1. *Pedagogikos studijų baigiamasis darbas* – tai studento savarankiškai parengtas studijose bei pedagoginėse praktikose įgytų pedagoginių gebėjimų savianalizę integruojantis, laipsnio nesuteikiantis 3 kreditų apimties (80 val.) kvalifikacinis darbas, kuriuo studentas, taikydamas refleksijos metodus, įrodo pasiektus pedagogikos dalykų studijų rezultatus, neformaliuoju būdu įgytas žinias, pedagoginius gebėjimus, vertybines nuostatas. Sėkmingai baigusiems pedagogikos dalykų studijas, kurių privaloma dalis yra PSBD, ir atlikusiems pedagogines praktikas bei apgynusiems PSBD, suteikiama pedagogo kvalifikacija.
  2. *eLABa*– Lietuvos akademinės elektroninės bibliotekos informacinė sistema, kurioje kaupiami ir viešai prieigai teikiami mokslo ir studijų dokumentai (taip pat ir studentų bakalauro ir magistro baigiamieji darbai) ir (ar) jų metaduomenys.
  3. *Baigiamųjų darbų gynimo komisija –* kvalifikacinė komisija, sudaryta iš kompetentingų studijų srities specialistų – mokslinių darbuotojų ir dėstytojų, praktikų profesionalų, socialinių partnerių atstovų ar kitų mokslo ir studijų institucijų atstovų, kurių išsilavinimas arba atstovaujamos organizacijos veikla yra siejama su ginamų darbų studijų kryptimi. Komisijai vadovauja Komisijos pirmininkas. Bent vienas Komisijos narys turi būti kitos studijų ar ugdymo institucijos atstovas.
  4. *Plagijavimas* – svetimo teksto naudojimas be išsamios nuorodos į šaltinį arba su nuoroda, kai svetimo teksto apimtis ir pobūdis daro abejotiną viso BD, vienos arba kelių jo dalių savarankiškumą

*2 skyrius*. **Baigiamojo darbo temos pasirinkimas ir tvirtinimas**

1. BD tema turi atitikti studijų programą ir pirmajai arba antrajai studijų pakopai keliamus baigiamųjų darbų reikalavimus, atsižvelgiant į naujausių mokslinių tyrimų rezultatus, ugdymo praktikos aktualijas ir problemas arba reaguojant į vykstančius švietimo pokyčius.
2. Galimi keli BD temos pasirinkimo ir formulavimo variantai.
   1. Tema formuluojama studento siūlymu.
   2. Tema formuluojama tęsiant temos, į kurią studentas gilinosi kelis studijų semestrus, nagrinėjimą.
   3. Studentas gali rinktis socialinių partnerių pasiūlytą tyrimo temą.
   4. Studentas renkasi BD vadovo siūlomą temą.
3. Studentas, pasirinkęs baigiamojo darbo temą, derina ją su vadovu.
4. Baigiamųjų darbų temas ir vadovus įsakymu tvirtina studijų programą vykdančio Padalinio vadovas.

*3 skyrius.* **Baigiamųjų darbų rengimas ir vadovavimas baigiamiesiems darbams**

1. BD rengimas yra studento savarankiškas darbas. Studentas yra atsakingas už savo BD pateikiamus sprendimus, išvadas, duomenų teisingumą ir BD originalumą.
2. BD rašomas taisyklinga lietuvių kalba, laikantis mokslinio stiliaus reikalavimų.
3. Cituojant ir sudarant cituotos mokslinės literatūros sąrašą, laikomasi APA stiliaus reikalavimų.
4. Studentas privalo:
   1. Susipažinti su BD rengimo, gynimo ir vertinimo rekomendacijomis, laikytis studijų programą kuruojančio Padalinio patvirtintų BD rengimo terminų.
   2. Savarankiškai susirasti temą atitinkančią mokslinę literatūrą, laikytis citavimo etikos, akademinio sąžiningumo reikalavimų.
   3. Sistemingai informuoti savo mokslinį vadovą apie BD rengimo eigą, pateikti parengtas BD darbo dalis (teorinę analizę, pirminius tyrimo duomenis, atliktus skaičiavimus, aprašytus tyrimo rezultatus ir pan.) ir laiku aptarti problemas, susijusias su BD rengimu; atsižvelgti į vadovo pastabas ir ištaisyti trūkumus.
   4. Vadovaudamasis BD rengimo, gynimo ir vertinimo rekomendacijomis ir nurodytais apipavidalinimo reikalavimais, raštu parengti BD pristatymą ppt formatu.
5. BD vadovas:
   1. Kartu su studentu aptaria BD metodologinius reikalavimus: temos tyrimo tikslą, uždavinius, objektą, problemą / probleminius klausimus, BD rengimo eigą ir patvirtina individualų studento BD rengimo grafiką.
   2. Reikalui esant, konsultuoja studentą tiesiogiai ir (ar) virtualiose aplinkose, vadovaudamasis studijų programą kuruojančio Padalinio nustatyta tvarka, *neviršydamas numatyto konsultavimui skirtų valandų skaičiaus*, tenkančio vienam studentui, rengiančiam BD.
   3. Vadovas konsultuoja studentą BD rengimo metodiniais ir dalykiniais klausimais paskelbtu (internete, skelbimų lentoje) konsultacijų laiku arba studento ir vadovo sutartu laiku
   4. Vadovas atlieka eLABa pateikto BD patikrinimą elektronine sutapties atpažinimo priemone. Nustatęs plagiavimo faktą, BD vadovas raštu informuoja Studijų programą kuruojančio Padalinio vadovą ir BD gynimo komisiją apie studento nesąžiningumo atvejį, studentui taikoma nuobauda, numatyta universiteto studijų nuostatuose.
6. Baigiamąjį darbą su recenzija (prireikus ir su išvada apie plagijavimo patikros rezultatus) akademinio padalinio studijų koordinatorius pateikia Baigiamųjų darbų vertinimo komisijai. Konstatavus plagijavimo faktą, akademinio padalinio vadovo teikimu ir rektoriaus įsakymu studentas išbraukiamas iš studijuojančiųjų sąrašų dėl akademinės drausmės pažeidimo.
7. BD turinio ir apipavidalinimo reikalavimai:

|  |  |  |
| --- | --- | --- |
| **Viršelis** ir studento savarankiškumo, BD originalumo deklaracija. | | |
| **Turinys** (skyrių ir paragrafų pavadinimai, puslapiai) | | |
| ***Pedagogikos studijų / Bakalauro baigiamojo / Magistro baigiamojo darbo santrauka*** lietuvių kalba  Santrauka – tai trumpas darbo esmės išdėstymas: ***tyrimo problema***, ***tyrimo tikslas***, ***tyrimo metodai*, *esminės*** empirinio tyrimo ***išvados***.  Santraukos **apimtis** – 0,5-1 puslapis(apie 350 žodžių). | | |
| **Įvadas** | | |
| **PSBD** | **BBD** | **MBD** |
| **Temos** **aktualumas** | **Temos** **aktualumas** | **Problema ir tyrimo aktualumas.** |
| *Probleminiai klausimai* | *Probleminiai klausimai* | *Probleminiai klausimai*  *arba ginami teiginiai* |
| **Tyrimo objektas** | **Tyrimo objektas** | **Tyrimo objektas** |
| **Tyrimo tikslas –** ....  **Uždaviniai** | **Tyrimo tikslas** – ....  **Uždaviniai** | **Tyrimo tikslas** – ....  **Uždaviniai** |
| **Tyrimo metodai**: ...... | **Tyrimo metodai**: ..... | **Tyrimo metodologija ir metodai** (trumpas apibūdinimas). |
| Nerašoma | **Tyrimo imtis** (trumpas apibūdinimas) | **Tyrimo imtis** (trumpas apibūdinimas) |
| **Esminės sąvokos** | | |
| **BD struktūra** (skyrių, lentelių ir paveikslų; šaltinių literatūros sąraše skaičiai; BD apimtis puslapiais be priedų ir t. t.). | | |
| Nerašoma | ***1 skyrius*. TEORINĖ DALIS** (įrašyti pavadinimą)  (skirstoma paragrafais 1.1.; 1. 2.; ir t .t. su pavadinimais, atitinkančiais teorinės analizės uždavinius)  Skyriaus pabaigoje - apibendrinimas | |
| ***2 skyrius*. empirinė dalis** (įrašyti pavadinimą) | | |
| **PSBD** | **BBD** | **MBD** |
| **Studijose** (gali būti ir neformaliuoju būdu**) įgytų žinių, praktinių pedagoginių gebėjimų ir vertybinių nuostatų refleksyvi savianalizė, įsivertinimas. Tolesnio kompetencijų tobulinimo perspektyvų numatymas** | **2.1.Tyrimo metodika ir organizavimas** (išsamus aprašymas) | **2.1. Tyrimo metodologija ir metodai** (pagrindimas ir išsamus aprašymas) |
| **2.2. Tyrimo imtis**  (pagrindimas ir aprašymas) | **2.2.Tyrimo imtis**  (pagrindimas ir aprašymas) |
| **Empirinio tyrimo duomenų pateikimas ir interpretacija** (skirstoma paragrafais 2.3.; 2.4. ir t .t. su pavadinimais, atitinkančiais empirin io tyrimo uždavinius).  Skyriaus pabaigoje - apibendrinimas | **Empirinio tyrimo duomenų analizė, interpretacija** (skirstoma paragrafais 2.3.; 2.4. ir t .t. su pavadinimais, atitinkančiais empirinio tyrimo uždavinius).  **Diskusija** |
| **Išvados** | | |
| **Literatūra** | | |
| **Priedai** | | |

1. Rekomenduojama BD apimtis (iki priedų): PSBD – 10-15 psl.; BBD – 45-50 psl.; MBD – 50-70 psl.
2. Puslapių formatavimas: viršuje ir apačioje – 2 cm; kairėje – 3 cm; dešinėje – 1,5 cm. Pirma eilutė atitraukiama nuo kairiojo krašto 1,5 cm. Tarpai tarp eilučių – 1,5.

*4 skyrius*. **Baigiamųjų darbų gynimas**

1. BD ginamas studentui įvykdžius studijų programos ir studijų sutarties reikalavimus.
2. Studentui nesilaikiusiam akademinio sąžiningumo ir nustačius plagiato faktą, neleidžiam ginti BD ir /arba BD vertinamas nepatenkinamai.
3. BD gynimas yra viešas. BD gynimo komisija laikosi BD gynimo procedūrų.
4. BD Komisijos pirmininkas supažindina studentus su studijų programą kuruojančio Padalinio vadovo įsakymu ir primena pagrindinius reikalavimus, kurių jie turi laikytis pristatydami ir gindami BD.
5. BD gynimas protokoluojamas.
6. Gynimo metu daromas garso ir vaizdo įrašas. Šie įrašai gali būti naudojami nagrinėjant apeliacijas. Studentai turi būti informuojami apie garso ar vaizdo įrašymą.
7. BD pristatymo laiką reglamentuoja Komisijos pirmininkas. Rekomenduojama PSBD ir BBD pristatymams skirti iki 10 minučių (su diskusija – iki 15 min.); MBD pristatymui – 10–15 min. (su diskusija – iki 20-25 min.). Komisijos pirmininkas turi teisę nutraukti pristatymą, jeigu studentas nesilaiko pristatymui skirto laiko limito.
8. Po BD pristatymo Komisijos pirmininkas supažindina gynime dalyvaujančius studentus ir Komisijos narius su BD vadovo atsiliepimu; perskaito recenziją. Studentas atsako į recenzento klausimus.
9. Komisijos nariai teikia klausimus, susijusius su BD. Studentas atsako į klausimus. Pirmininkas turi teisę leisti studentui neatsakyti į nekonkrečius, nekorektiškus arba su BD turiniu nesusijusius klausimus.
10. Komisijos nariai žodžiu turi pareikšti, ar juos tenkina BD autoriaus atsakymai į pateiktus klausimus.

*5 skyrius*. **Baigiamųjų darbų vertinimas**

1. Vertinant BD vadovaujamasi atitinkamos studijų pakopos studijų programos dalyko apraše numatytais vertinimo kriterijais ir atsižvelgiama į BD recenziją; BD vadovo atsiliepimą.
2. Vadovas parengia nustatytos formos atsiliepimą apie studento BD rengimą, studento gebėjimus, įrašo BD originalumo / sutapties patikros (eLABa) rezultatus. BD vadovas balais nevertina studento BD.
3. Recenzentas parengia nustatytos formos recenziją; nešališkai ir argumentuotai pagal recenzijoje nustatytus kriterijus pažymiu įvertina BD.
4. Jeigu Vadovas arba recenzentas yra BD gynimo Komisijos narys, jis negali balsuoti Komisijai priimant sprendimą dėl galutinio BD įvertinimo.
5. Kiekvienas komisijos narys vertina kiekvieno studento BD metodologinę kokybę, BD pristatymą ir gynimą. Komisijos narių vertinimų paskirstymas: BD vertinimas – 60 proc.; BD pristatymas ir gynimas (diskusija) – 40 proc.
6. Galutinį BD įvertinimą sudaro: 70 proc. visų BD komisijos narių vertinimų vidurkio, 30 proc. recenzento vertinimo.
7. BD gynimo rezultatai fiksuojami BD vertinimo protokole. Studentai apie BD įvertinimą balais informuojami individualualiai.
8. **Baigiamųjų (bakalauro, magistro) darbų rengimo reikalavimai ir vertinimo kriterijai**

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **Temos pavadinimas** | Formuluotės moksliškumas,  aiškumas,  lakoniškumas,  temos ir turinio atitikimas | * Pavadinimas atitinka tyrimo objektą, tyrimo tikslą, uždavinius, teorinės ir praktinės dalies turinį, nagrinėjamą problemą. * Pavadinime vartojamos mokslo sritį ir kryptį atitinkančios sąvokos. * Trumpas, informatyvus, aiškus, paprastas tyrimo esmės formulavimas. Temos pavadinime ne daugiau kaip 10 žodžių. * Tyrimo temą atitinka darbo turinys. | * Temos formuluotė neatspindi tiriamos problemos. * Temos pavadinimas pernelyg ilgas, dviprasmis, iš pavadinimo neaiškus tyrimo objektas. * Tema neatitinka turinio (turinys neatitinka temos). * Temos pavadinimo prasmė gerokai platesnė nei darbo turinys. * Pernelyg sudėtinga, neatitinkanti studijų programos tema. * Tema formuluojama nemokslinėmis ar mokslo sričiai nebūdingomis sąvokomis. |
| **Įvadas** | Mokslinio tyrimo problemos formulavimas | ***Bakalauro darbas****:*   * Glaustai ir aiškiai išdėstyta tiriamos problemos esmė.   ***Magistro darbas****:*   * Argumentuotas tiriamos problemos formulavimas. * Problemos pagrindinių parametrų išskyrimas: * nurodoma, kas tiriama: (vidinė tiriamo reiškinio struktūra, ryšiai tarp struktūrinių reiškinio komponentų, priežasties ir pasekmės ryšiai...); kokiu aspektu tiriama (psichologiniu, pedagoginiu, istoriniu ir pan.); * reiškinio nagrinėjimo lygmuo ne pernelyg sudėtingas, neglobalus, įmanomas ištirti. | * Nėra mokslinės problemos formuluotės, neaišku, kas ir kodėl tiriama. * Apsiribojama kitų autorių atliktų tam tikros tyrimų krypties problematikos atskleidimu, o autorinio tyrimo problema lieka nesuformuluota. * Formuluojama pernelyg sudėtinga, globali problema, kurios tyrėjas nepajėgus ištirti. |
| Problemos aktualumo pagrindimas | ***Bakalauro darbas****:*   * Išnagrinėtas pasirinktos tyrimo srities mokslinis įdirbis, argumentuotai suformuluotas tyrimo aktualumas.   ***Magistro darbas****:*   * Apibūdinama tyrimo aktualumas mokslui, paaiškinama, kokiais naujais duomenimis pasipildys teorija, kuo tai bus naudinga praktikai (ugdymo, socialinio darbo ar kt.). * Apibūdinamas socialinis pasirinkto tyrimo aktualumas (remiantis aktualijomis, įstatymais, statistika, ...) | * Neatskleistas mokslinis ir socialinis problemos aktualumas, apsiribojama deklaratyvaus pobūdžio teiginiais, nuorodomis į įstatymus, teisės aktus, vyriausybės potvarkius (kurių nagrinėjimas visai neįeina į tyrimo tikslą ir uždavinius) ir pan. * Aktualumas argumentuojamas tyrimų trūkumu, tačiau nepaaiškinama, kodėl reikia tokio tyrimo, ką naujo tai duos moksliniam pažinimui. * Bandoma intuityviai formuluoti tyrimo aktualumą, remiamasi tam tikros visuomenės dalies interesais, neišnagrinėjus mokslinio pasirinktos srities įdirbio, nesuvokus problemos esmės. * Trūksta svarios argumentacijos tyrimo mokslinei svarbai pagrįsti. |

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **Įvadas** | **Hipotezė** (bakalauro darbe neprivaloma)  arba  **Probleminiai klausimai** | ***Bakalauro darbas***  Formuluojami 1-2 esminiai, atitinkantys tyrimo tikslą ir uždavinius probleminiai klausimai, į kuriuos siekiama atsakyti atliekant tyrimą.  ***Magistro darbas***   * Hipotezės formuluotė vienareikšmė, konkreti, įrodoma (arba paneigiama) pasirinktais kiekybinio tyrimo metodais. * Hipotezė siejama su tyrimo problema (probleminiais klausimais), tyrimo objektu, tikslu, uždaviniais.   *Arba*   * Formuluojami 2-3 esminiai, susieti su tyrimo tikslu ir uždaviniais probleminiai klausimai, į kuriuos siekiama atsakyti atliekant tyrimą. | *Bakalauro ir magistro darbas*   * Nėra probleminių klausimų; * formuluojami neesminiai probleminiai klausimai; * klausimų formuluotės neturi problemiškumo požymių; * klausimai neatitinka tyrimo tikslo, uždavinių ar baigiamojo darbo turinio.   *Magistro darbas*   * Hipotezė formuluojama kokybiniam tyrimui. * Hipotezė nesusijusi su tema, tiriama problema, tyrimo objektu ar uždaviniais. * Hipotezė netiksli, per plati, daugiareikšmė; vartojamos netikslios sąvokos. * Suformuluota tokia hipotezė, kurios neįmanoma įrodyti (ar paneigti) pasirinktais tyrimo metodais. |
| **Tyrimo objektas** | * Aiškus vienprasmis tyrimo objektas, atitinkantis tiriamą temą, problemą, tikslą. * Kiekybiniame tyrime: pasirinkti išmatuojami tyrimo objektą apibūdinantys požymiai. | * Tyrimo objektas nesusijęs su tyrimo tema ir problema, ir neatskleidžia, kas iš tikrųjų tiriama. * Miglotai apibūdinamas tyrimo objektas. * Tyrimo objektas neatitinka tyrimo tikslo. * Tyrimo objektu įvardijami tiriamieji, tyrimo dalyviai ar respondentai (pavyzdžiui, tyrimo objektas - *vaikai*, *mokiniai* ir pan.). * Tyrimo objektas nenurodomas. |
| **Tyrimo tikslas**  **Uždaviniai** | * Tyrimo tikslas atitinka temą, problemą (probleminius klausimus) ar hipotezę (jei yra) ir tyrimo objektą. * Tyrimo tikslas susietas su hipoteze; hipotezės turinys sutampa su tikslo turiniu – tikrinti teorinę hipotezę. * Tikslo formuluotė leidžia identifikuoti tyrimo dalyvius / respondentus; kintamuosius, galimus jų tarpusavio ryšius su tiriama problema. * Uždaviniai prasminiu požiūriu glaudžiai susiję su tyrimo tikslu, atskleidžia problemos tyrimo esmę. * Tyrimo uždaviniai atitinka baigiamojo darbo turinį, tyrimo rezultatus, ir atvirkščiai – tyrimo rezultatai atitinka tyrimo uždavinius. * Tyrimo tikslas ir uždaviniai formuluojami veiksmažodžiais, apibūdinančiais tyrimo procedūras: *rasti, išnagrinėti, atskleisti, įrodyti...* | * Tyrimo tikslas ir uždaviniai neatitinka temos, problemos, tyrimo objekto, arba * Tyrimo tikslas, uždaviniai gerokai platesni / siauresni nei nagrinėjama tema, tiriamas objektas. * Tyrimo tikslas ir uždaviniai nekonkretūs, formuluojami painiai. * Vietoj tyrimo uždavinių surašomi tyrimo etapai, pvz.: *išanalizuoti literatūrą, parengti anketą, atlikti tyrimą, pateikti išvadas.* * Tyrimo uždaviniai nesusiję su gautais tyrimo rezultatais, jų neatspindi ir atvirkščiai – tyrimo rezultatai neatitinka tyrimo uždavinių. * Tyrimo tikslo ir/ar uždavinių formuluotėse vartojami veiksmažodžiai (*pabrėžti* .... svarbą, reikšmę, įtaką; *susipažinti/supažindinti; su* ..., *aptarti ..., išsiaiškinti...*), neatspindintys tyrimo procedūrų; netnka ra6yti „*darbo tikslas“*; turi būti formuluojamas ***tyrimo tikslas***. |
| **Tyrimo metodai** (bakalauro darbe) | ***Bakalauro darbas****:*   * Tyrimo metodai atitinka tyrimo objektą, tyrimo tikslą, uždavinius. | * + Tyrimo metodai neatitinka tyrimo tipo ar tiriamo objekto, tyrimo tikslo, uždavinių.   + Įvardijami ne visi tyrimo metodai.   + Neteisingai įvardijami tyrimo metodai. |
| **Įvadas** | **Tyrimo metodologija ir metodai** (magistro darbe) | ***Magistro darbas****:*   * + Pasirinkti tyrimo metodai atitinka nurodytą įvade tyrimo metodologinį tipą (teorinis, kokybinis, kiekybinis ir t.t.).   + Tyrimo metodai atitinka tyrimo metodologinį tipą, tyrimo objektą, tyrimo tikslą, uždavinius.   + Gali būti glaustai pristatoma mokslo metodologinė koncepcija, kuria remiantis atliekamas tyrimas; išdėstomi esminiai teoriniai teiginiai, kuriais remiamasi, jie susiejami su baigiamajame darbe nagrinėjama problema. | * + Tyrimo metodai neatitinka tyrimo tipo ar tiriamo objekto, tyrimo tikslo, uždavinių.   + Įvardijami ne visi tyrimo metodai.   + Neteisingai įvardijami tyrimo metodai. |
| **Tyrimo imtis (**kokybinio tyrimo **dalyviai**; kiekybinio tyrimo r**espondentai**) | ***Bakalauro ir magistro darbe***  Trumpas ir konkretus tyrimo imties (dalyvių / respondentų) pristatymas (kiek, kas) ir pagrindimas;  apibendrintas tyrimo vietos apib8dinimas (kur atliktas tyrimas); tyrimo laikotarpis, trukmė. | Tyrimo dalyviai / respondentai neįvardyti, arba įvardyti nekonkrečiai (nenurodytas skaičius, tyrimo vykdymo laikotarpis, ...). |
| **Esminės sąvokos**  (Pagrindinių sąvokų ir santrumpų pateikimas) | ***Bakalauro darbe*** pateikiami temos esminių *sąvokų* paaiškinimai ar pagrindiniai apibrėžimai, kuriais remiamasi baigiamajame darbe.  ***Magistro darbe***pateikiami temos esminių *s*ąvokų apibrėžimai, teorinių koncepcijų paaiškinimai ir pan. turi atitikti tas idėjas ir metodologines nuostatas, kuriomis remiamasi baigiamajame darbe.  ***Bakalauro ir magistro darbe***   * sąvokų ar teorinių koncepcijų aiškinimai pateikiami tiesiogiai ar netiesiogiai juos cituojant; * bet kuriuo atveju, t. y., tiesiogiai ar netiesiogiai cituojant, būtina nurodyti apibrėžimo, teorinės koncepcijos ir pan. autoriaus pavardę ir publikacijos metus, o tikslius cituojamos publikacijos duomenis nurodyti cituotos literatūros sąraše BD pabaigoje. * Jei vartojami sutrumpinimai, reikia nurodyti sutrumpinimų reikšmes. | * Nepateikiamas pagrindinių sąvokų žodynėlis. * Pateikiamos neesminės, tyrimo temos ir/ar turinio neatitinkančios sąvokos. * Sąvokų apibrėžimai ir / ar teorinių koncepcijų aiškinimas neatitinka tyrimo temos, tyrimo objekto, baigiamojo darbo turinio ir pan. * Sąvokos aiškinamos kitos (ne socialinių) mokslų srities kategorijomis. * Paprastos sąvokos daromos sudėtingesnėmis. * Žodynėlyje nenurodomi sąvokų apibrėžimų, teorinių koncepcijų ar jų interpretacijų autoriai. * Literatūros sąraše nepateikiamos tiesiogiai ir/ ar netiesiogiai cituotų sąvokų apibrėžimų ir/ar teorinių koncepcijų autorių publikacijos. |

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **Teorinė dalis**  (*1 skyrius*) | * Pasirinktos mokslinės literatūros adekvatumas nagrinėjamai temai. * Problemos teorinio nagrinėjimo išsamumas, nuoseklumas. * Teorinio nagrinėjimo problemiškumas, kritiškumas. | ***Bakalauro darbas****:*   * Pasirinkta adekvati, tyrimo temą atitinkanti naujausia arba ne daugiau kaip prieš 5-10 m. publikuota mokslinė literatūra. * Remiamasi moksline ne tik Lietuvos, bet ir užsienio autorių literatūra. * Pateikiami pagrindinių sąvokų apibrėžimai, nurodomi tiesiogiai ar netiesiogiai cituoti autoriai, publikacijų metai. * Analizuojami, aiškinami esminiai tiriamą reiškinį (tyrimo objektą) apibūdinantys požymiai. * Mokslinė literatūra analizuojama, interpretuojama. * Teorinės dalies pabaigoje pateikiamos apibendrinančios išvados, atitinkančios tyrimo objektą, tikslą, uždavinius. | ***Bakalauro darbe***   * Pasirenkami neadekvatūs nagrinėjamai problemai, neatitinkantys tyrimo objekto arba nemoksliniai šaltiniai. * Pasirenkami daugiau kaip prieš 10 metų publikuoti darbai. * Nesiremiama užsienio mokslininkų atliktais tyrimais. * Pasigendama mokslinės literatūros analizės ir interpretacijų; pateikiama tik artimos tematikos mokslo darbų apžvalga, atpasakojimas, ką kuris autorius tyrė ir parašė. * Tekste pateikiami autorių „sąrašai“, neanalizuojant jų atliktų tyrimų išvadų, svarbių bakalauro darbe nagrinėjamai temai. * Nėra esminių, tiriamą reiškinį (tyrimo objektą) apibūdinančių požymių analizės. |
| ***Magistro darbas****:*   * Analizuojami esminiai pasirinktos mokslo srities tyrimai, nurodomi autoriai; remiamasi tik moksliniais šaltiniais. * Remiamasi moksline ne tik Lietuvos, bet ir užsienio autorių literatūra. * Mokslinė literatūra analizuojama, sisteminama, kritiškai vertinami ir interpretuojami teiginiai. Yra analitinė apžvalga ir kritinė refleksija. Gali būti (rekomenduojama) plačiau negu įvade pristatyta ir pagrįsta mokslinė metodologinė koncepcija, kuria grindžiamas atliekamas tyrimas; išdėstoma teorinės koncepcijos esmė, susiejama su magistro darbe nagrinėjama problema. * Interpretuojamos mokslo teorijos, esminės sąvokos atitinka tyrimo objektą, aiškinama, kokia prasme sąvokos vartojamos baigiamajame darbe. * Atlikta kiekybinio tyrimo objekto operacionalizacija į išmatuojamus indikatorius. * Teorinės dalies pabaigoje pateikiamos apibendrinančios išvados, 1) atspindinčios mokslines metodologines pozicijas, kuriomis grindžiamas tyrimas; 2) apibendrinamas problemos ištirtumo lygis ir esminės atliktų tyrimų išvados; 3) argumentuojamas studento atlikto tyrimo aktualumas, remiantis tyrimo problemos teorine analize. | ***Magistro darbe***   * Pasigendama mokslo darbų analizės ir teorinės interpretacijos, probleminio požiūrio į nagrinėjamą temą. * Neišryškinamas nagrinėjamos problemos teorinis pagrindimas, neaišku, kokia teorine koncepcija remiasi tyrėjas. * Nėra esminių, tiriamą reiškinį apibūdinančių požymių analizės / kiekybinio tyrimo objekto operacionalizacijos (arba analizė / operacionalizacija į išmatuojamus dydžius nepakankama). * Nėra teorinės dalies apibendrinimo arba apibendrinimas neatspindi esminių mokslinių metodologinių pozicijų, kuriomis grindžiamas tyrimas; * pasigendama problemos ištirtumo lygio apibūdinimo, neargumentuojamas studento atlikto tyrimo aktualumas, remiantis tyrimo problemos teorine analize. |

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **Empirinė dalis**  (*2 skyrius* bakalauro darbe) | ***2 skyrius***. **PAVADINIMAS** (įrašyti pavadinimą)  **2.1. Tyrimo metodika ir organizavimas** | ***Bakalauro darbe*** *–* paragrafas  **2.1. Tyrimo metodika ir organizavimas**   * + Tikslus ir aiškus pasirinkto tyrimo metodo aprašymas.   + Trumpai argumentuojamas metodo tinkamumas tyrimui.   + Detaliai atskleista parengto tyrimo instrumento sandara.   + Aprašytos tyrimo organizavimo procedūros, duomenų rinkimo ir apdorojimo ypatumai.   + Tyrimo metodai taikomi laikantis nustatytų metodologinių reikalavimų. | ***Bakalauro darbe***   * + Pernelyg išplečiama paties metodo (metodų) teorinė analizė (pvz., gausu metodo apibrėžimų, reikalavimų jiems, kt.), tačiau:   + konkretaus tyrimo instrumento struktūra neatskleidžiama arba pateikiama paviršutiniškai.   + Nenurodomos tyrimo organizavimo sąlygos, aplinkybės.   + Tyrimo metodai taikomi nesilaikant reikalavimų, pvz.: anketinės apklausos klausimai menkai susiję / nesusiję su tyrimo tikslu ir uždaviniais; per mažai klausimų, atsakymai į kuriuos leistų visapusiškai matuoti tiriamo reiškinio požymius ir / ar jų raiškos lygį. |
| **Empirinė dalis**  (*2 skyrius* magistro darbe) | ***2 skyrius***. **PAVADINIMAS** (įrašyti pavadinimą).  **2.1. Tyrimo metodologija**  **2.2. Tyrimo metodai** | ***Magistro darbe*** – paragrafai  **2.1. Tyrimo metodologija**   * tikslus ir aiškiai argumentuotai pateikiamas kiekybinio ir/ar kokybinio tyrimo metodologijos aprašymas;   + Argumentuojamas taikomų tyrimo metodų tinkamumas šiam tyrimui, tyrimo metodų atitikimas taikomai kiekybinio ar kokybinio tyrimo metodologijai.   **2.2. Tyrimo metodai**   * Detaliai atskleista parengto tyrimo instrumento sandara. * Aiškus pasirinktų tyrimo metodų, tyrimo organizavimo ir tyrimo duomenų analizės strategijų aprašymas. * Tyrimo metodai taikomi laikantis nustatytų kiekybinio arba kokybinio tyrimo metodologinių reikalavimų. | ***Magistro darbe* (tyrimo metodologija)**   * nepaaiškinta ir / ar neargumentuojama taikomo kiekybinio ir / ar kokybinio tyrimo metodologija ir /ar taikomų tyrimo metodų tinkamumas šiam tyrimui, * nepagrindžiamas tyrimo metodų ir/ar tyrimo duomenų analizės metodų atitikimas taikomai kiekybinio ar kokybinio tyrimo metodologijai. * Pernelyg išplečiama paties metodo (metodų) teorinė analizė (pvz., gausu metodo apibrėžimų, reikalavimų jiems, kt.), tačiau: * konkretaus tyrimo instrumento struktūra neatskleidžiama arba pateikiama paviršutiniškai. * Nenurodomos tyrimo organizavimo sąlygos, aplinkybės. * Tyrimo metodai taikomi nesilaikant reikalavimų, pvz.: anketinės apklausos klausimai menkai susiję / nesusiję su tyrimo tikslu ir uždaviniais; per mažai klausimų, atsakymai į kuriuos leistų visapusiškai matuoti tiriamo reiškinio požymius ir/ar jų raiškos lygį. |

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **Empirinė dalis**  (*2 skyrius* bakalauro darbe) | **2.2. Tyrimo imtis** (kokybinio tyrimo dalyviai arba kiekybinio tyrimo respondentai | ***Bakalauro darbas***   * Trumpas kokybinio tyrimo dalyvių / kiekybinio tyrimo respondentų atrankos kriterijų pristatymas. * Tyrimo dalyvių / respondentų apibūdinimas: kiek, kas tokie (pvz., mokiniai, mokytojai ir pan.) ir kodėl pasirinkti būtent tokie tyrimo dalyviai ar respondentai; kur (kokio tipo įstaigose) ir kada atliktas tyrimas. * Detalizuojami pagrindiniai demografiniai duomenys: amžius, lytis, išsilavinimas, ypač tokie, kurie gali būti svarbūs tyrimo duomenims analizuoti. | ***Bakalauro darbe***   * Nepagrįstai maža kiekybinio tyrimo imtis. * Neargumentuotas tyrimo imties pasirinkimas. * Nenurodomi respondentų atrankos kriterijai. * Nekorektiškai parinkta tyrimo dalyvių ar jų grupių sudėtis, jie įvardijami nesilaikant tyrimo etikos reikalavimų. * Nepateikti pagrindiniai demografiniai duomenys, todėl neaiški tyrimo dalyvių / respondentų sudėtis. |
| **Empirinė dalis**  (*2 skyrius*  magistro darbe) | **2.2. Tyrimo imtis** | ***Magistro darbas***   * Tyrimo imties dydis atitinka reikalavimus kiekybiniams (statistiniams) ar kokybiniams tyrimams. * Tyrimo imties atrankos metodai detaliai apibūdinti, atitinka pasirinktą tyrimo metodologiją: nurodyti imties atrankos kriterijai ir būdai (pvz., tikimybinė, netikimybinė ir pan.); stebėjimo vienetai (organizacijos, respondentai); imties tūris, geografija. * Detalus tyrimo imties aprašymas: kiek, kas tokie (pvz., mokiniai, mokytojai ir pan.; kur (kokio tipo įstaigose) ir kada (nuo kada iki kada – metais ir mėnesiais) atliktas tyrimas. * Detalizuojami pagrindiniai demografiniai duomenys: amžius, lytis, išsilavinimas, ypač tokie demografiniai duomenys, kurie siejami su tyrimo duomenų analize. | * Nepaaiškinta imties atrankos metodologija. * Nenurodomi respondentų atrankos kriterijai. * Nepagrįstai maža kiekybinio tyrimo imtis. * Neargumentuotas kokybinio tyrimo imties pasirinkimas. * Nekorektiškai parinkta tyrimo dalyvių ar jų grupių sudėtis, jie įvardijami nesilaikant tyrimo etikos reikalavimų. * Nepateikti pagrindiniai demografiniai duomenys, todėl neaiški tyrimo dalyvių / respondentų sudėtis.   . | |
| **Empirinė dalis -**  (*2 skyrius* bakalauro darbe) | **2.3. Tyrimo rezultatai**  Tyrimo duomenų pateikimas.  Tyrimo rezultatų interpretavimas, teiginių argumentavimas, sąsajos su kitais tyrimais. | ***Bakalauro darbe***   * + Laikomasi tyrimo etikos ir duomenų pateikimo etikos reikalavimų.   + Tinkamai kiekybiškai ir kokybiškai apdoroti empirinio tyrimo duomenys (duomenų grupavimas, sisteminimas, nuoseklumas, logiškumas).   + Atlikti teisingi kiekybinio tyrimo duomenų paskaičiavimai.   + Tyrimo duomenys aiškiai iliustruojami lentelėse ir paveiksluose.   + Pateikiama empirinio tyrimo duomenų analizė, atitinkanti tyrimo uždavinius.   + Tyrimo duomenys interpretuojami; lyginama su kitų autorių atliktais tyrimais, gautais rezultatais, išvadomis. | ***Bakalauro darbe***   * Yra tyrimo etikos ir duomenų pateikimo etikos pažeidimų. * Faktinė medžiaga nesugrupuota, nesusisteminta, padrika, pateikiama nenuosekliai, nesiejama su tyrimo uždaviniais. * Tyrimo rezultatų skyriuje pateikiami neapibendrinti duomenys, jie pernelyg detalizuoti. * Empiriniai duomenys apskaičiuoti neteisingai arba yra klaidų. * Nėra tyrimo duomenų interpretacijos ir apibendrinimo. * Tyrimo rezultatų interpretacija neargumentuota. * Nelyginami kitų mokslinių tyrimų duomenys su dabartiniais, neanalizuojami atitikimai, skirtumai. | |

|  |  |  |  |  |  |  |
| --- | --- | --- | --- | --- | --- | --- |
| **Vertinama** | **Vertinimo kriterijai** | | **Reikalavimai** | | **Dažniausios klaidos, dėl kurių gali būti mažinamas balas** | |
| **Empirinė**  **dalis**  (*2 skyrius* magistro darbe) | **2.3. Tyrimo rezultatai**  Tyrimo duomenų pateikimas,  Tyrimo rezultatų interpretavimas,  Teiginių argumentavimas, sąsajos su kitais tyrimais ir su pasirinktos mokslo metodologijos teorijomis (jei aprašyta teorinės analizės skyriuje). | | ***Magistro darbe***   * Laikomasi tyrimo etikos ir duomenų pateikimo etikos reikalavimų. * Kiekybiniuose tyrimuose taikomi statistinės analizės metodai. * Pateikiami tinkamai kiekybiškai ir kokybiškai apdoroti empirinio tyrimo duomenys (duomenų grupavimas, sisteminimas, nuoseklumas, logiškumas); * Duomenų pateikimas ir analizė atitinka tyrimo uždavinius. * Tyrimo duomenys aiškiai iliustruojami lentelėse ir paveiksluose. * Tyrimo duomenys interpretuojami. * Interpretuojant tyrimo duomenis jie susiejami su teorinės dalies teiginiais: 1) su pasirinktomis mokslo metodologijos teorijomis; 2) gauti empiriniai duomenys lyginami su kitų autorių mokslinių tyrimų išvadomis. | | ***Magistro darbe***   * Yra tyrimo etikos ir duomenų pateikimo etikos pažeidimų. * Faktinė medžiaga nesugrupuota, nesusisteminta, padrika, pateikiama nenuosekliai, nesiejama su tyrimo uždaviniais. * Tyrimo rezultatų skyriuje pateikiami neapibendrinti duomenys, jie pernelyg detalizuoti. * Empiriniai duomenys apskaičiuoti neteisingai arba yra klaidų. * Nėra tyrimo duomenų interpretacijos ir apibendrinimo. * Tyrimo rezultatų interpretacija neargumentuota. * Nelyginami kitų mokslinių tyrimų duomenys su dabartiniais, neanalizuojami atitikimai, skirtumai. * Interpretuojant tyrimo duomenis jie nesusiejami su teorinės dalies teiginiais: 1) su pasirinktomis mokslo metodologijos teorijomis; 2) gauti empiriniai duomenys nelyginami su kitų autorių tyrimų išvadomis | |
| **Išvados** | * Išvadų sąsaja su problema ir / ar hipoteze. * Išvadų sąsaja su tyrimo tikslu, uždaviniais,   Rezultatais.   * Išvadų aiškumas, išbaigtumas, pagrįstumas. | | * Išvados atitinka tyrimo tikslą ir teorinės analizės bei empirinio tyrimo uždavinius. * Remiantis empiriniais faktais (tyrimo duomenų analize) įrodoma / paneigiama hipotezė (kiekybiniame tyrime). * Išvados glaustos, aiškios, išbaigtos, apibendrina atliktą tyrimą. * Empirinio tyrimo išvados argumentuotos, grindžiamos **tik** faktiniais studento atlikto empirinio tyrimo rezultatais. | | * Išvados neatitinka tyrimo tikslo ir uždavinių. * Kiekybiniuose tyrimuose nėra išvados apie hipotezės patvirtinimą ar paneigimą, * Nėra išvados apie tyrimo tikslo pasiekimą ar nepasiekimą. * Išvados formuluojamos kategoriškai, nors tam nėra statistiškai patikimų rodiklių. * Išvados nekonkrečios, neargumentuotos. * Išvados pernelyg apibendrintos, nesusijusios su tyrimo rezultatais, jų pateikiama daugiau, negu buvo numatyta tyrimo uždavinių. * Išvados pernelyg didelės apimties, apimančios keletą puslapių. * Kartojamas tyrimo rezultatų ir aptarimo dalies tekstas, argumentuojama kiekybiniais faktais (pvz., procentais, statistinėmis reikšmėmis). | |
| **Rekomendacijos**  (gali būti formuluojamos) | Rekomendacijų rašymo reikalavimus ir vertinimo kriterijus formuluoja katedra, kuruojanti atitinkamą studijų programą. | | Bet kokiu atveju *Rekomendacijos* formuluojamos remiantis tik paties studento atlikto tyrimo empirinių duomenų analizės rezultatais, pateiktais magistro baigiamajame darbe.  Tirto fenomeno (proceso, reiškinio, metodikos, intervencijos) tobulinimo rekomendacijos adresuojamos tirtos srities darbuotojams (praktikams) ar tos srities (pvz., švietimo) politikos formuotojams. | | Rekomendacijos negali būti formuluojamos cituojant ar perfrazuojant kitų autorių publikacijas ar kitų studentų baigiamuosius darbus ir pan. | |
| **Vertinama** | | **Vertinimo kriterijai** | | **Reikalavimai** | | **Dažniausios klaidos, dėl kurių gali būti mažinamas balas** |
| **Literatūra**  (cituotos literatūros sąrašas) | | Literatūros sąrašo pateikimas | | * + Laikomasi citavimo[[1]](#footnote-1) etikos ir literatūros sąrašo[[2]](#footnote-2)   tvarkymo APA stiliaus reikalavimų.   * + Visi tiesiogiai cituojami autoriai ir šaltiniai etiškai nurodomi tiek tekste, tiek ir literatūros sąraše.   + Visais netiesioginio citavimo atvejais (kai kitų autorių idėjos pertvarkomos savaip) tekste nurodomi autoriai, literatūros sąraše nurodomos netiesiogiai cituotų autorių publikacijos.   + Visų tekste paminėtų autorių publikacijos yra literatūros sąraše.   + Sąraše pateikiamos tik tos publikacijos, kurios nagrinėtos ar paminėtos tekste.   + Pakankamas **temai atskleisti** ir temą atitinkantis literatūros sąrašas. | | * + Citavimas ir autorių pateikimas tekste bei literatūros sąraše neatitinka APA stiliaus reikalavimų.   + Pernelyg ilgos citatos (daugiau kaip 4 eilutės);   + pernelyg gausu citatų - tai rodo studento negebėjimą analizuoti, interpretuoti pasirinktų šaltinių.   + Autorinių teisių pažeidimai: cituojant / interpretuojant tekste ir / ar literatūros sąraše nenurodomi arba klaidingai nurodomi autoriai.   + Cituojama pagal antrinį šaltinį (percitavimai).   + Cituojami ne naujausi šaltiniai.   + Cituojami nemoksliniai šaltiniai.   + Literatūros sąraše mažiau šaltinių, nei tekste minima autorių.   + Literatūros sąraše pateikiami BD nenagrinėti šaltiniai / tekste nepaminėti autoriai.   + Nagrinėtų publikacijų skaičius nepakankamas.   + Pasirinkti šaltiniai neatitinka temos / problemos esmės. |
| **BD apipavidalinimas** | | Atitikimas formaliesiems teksto mokslinės kalbos stiliaus ir techniniams (paraščių formatavimo, pavadinimo ir teksto šriftų dydžio ir ryškumo; lentelių ir paveikslų komponavimo ir kt.) reikalavimams. | | * Laikomasi kalbinių ir mokslinio stiliaus reikalavimų. * Laikomasi duomenų pateikimo lentelėse ir paveiksluose reikalavimų. * Laikomasi teksto formatavimo (paraščių, raidžių dydžio, šrifto parinkimo skyrių, paragrafų, lentelių pavadinimams, intervalų tarp eilučių ir t.t.) reikalavimų. | | * Teksto formatavimas neatitinka reikalavimų. * Tekstas gramatiškai ar stilistiškai nesuredaguotas. * Vartojama nemokslinė kalba. * Duomenų pateikimas lentelėse ir paveiksluose neatitinka reikalavimų. Lentelės ir paveikslai netvarkingi, duomenų pateikimas neaiškus. |
| **Darbo apimtis** | | Atitikimas formaliesiems reikalavimams | | ***Bakalauro darbas –*** 40-50 psl. (iki priedų).  ***Magistro darbas –*** 50-70 psl. (iki priedų). | |  |

|  |  |  |  |
| --- | --- | --- | --- |
| **Vertinama** | **Vertinimo kriterijai** | **Reikalavimai** | **Dažniausios klaidos, dėl kurių gali būti mažinamas balas** |
| **BD gynimas** | * + Tyrimo problematikos pristatymas.   Laiko valdymas  Klausimų – atsakymų valdymas.  Vizualiai pateikiamos medžiagos kokybė. | * + Aiškus, glaustas tyrimo pristatymas – (įvadas, svarbiausi tyrimo duomenys, išvados).   + Laisvas operavimas gautais rezultatais, gebėjimas juos tinkamai pademonstruoti ir interpretuoti.   + Bendravimo kultūra (kreipimasis į komisijos narius, į auditoriją ir kt.).   + Kalbėjimo kokybė (aiškumas, garsumas). Žvilgsnio kontaktas su auditorija.   + Tinkamai panaudotas pristatymui skirtas laikas – iki 8-10 min.   + Trumpi, aiškūs, argumentuoti atsakymai į komisijos narių, recenzentų klausimus, pastabas.   + Demonstracinė medžiaga parengta *Power Point* kompiuterine programa, tinkamo ir dydžio (32-40) šriftu; naudojant oficialų skaidrių šabloną su VU ir VU Šiaulių akademijos logotipais.   + *Baigiamųjų darbų gynimo komisijai pageidaujant studentai privalo pateikti visą atlikto tyrimo empirinę medžiagą* (užpildytas anketas, interviu, stebėjimų ar eksperimentų protokolus ir pan.). | Studentas:   * Nesilaiko tyrimo turinio pristatymo reikalavimų. * Skaito pristatymo tekstą, pristatymo metu nėra kontakto su auditorija ir komisijos nariais arba kontaktas minimalus. * Nesilaiko pristatymo trukmės reikalavimų. * Atsakymai į klausimus paviršutiniški, neargumentuoti, nesiremia atlikto tyrimo duomenimis.. * Atsako ne tai, ko klausiama. * Neatsako į daugelį klausimų. * Demonstracinė medžiaga parengta nesilaikant formaliųjų reikalavimų. |

**Priedai:**

1. BD viršelis

2. BD / MD vadovo atsiliepimo forma.

3. PSBD vadovo atsiliepimo forma.

4. BD / MD recenzijos forma.

5. PSBD recenzijos forma.

1. Citavimas tekste APA stiliumi: <https://owl.purdue.edu/owl/research_and_citation/apa6_style/apa_formatting_and_style_guide/in_text_citations_author_authors.html> [↑](#footnote-ref-1)
2. Literatūros sąrašo tvarkymas APA stiliumi: <https://owl.purdue.edu/owl/research_and_citation/apa6_style/apa_formatting_and_style_guide/reference_list_author_authors.html> [↑](#footnote-ref-2)